Tronkstraf sal Oscar Pistorius “breek” | Maroela Media
Pistorius tydens vorige hofverrigtinge. Foto: Alon Skuy/Times Media Group/Pool
Tronkstraf sal Oscar Pistorius “breek” want dit maak gestremde persone kwesbaar, het die hooggeregshof in Pretoria Dinsdag gehoor.
“Die beskuldigde se blootstelling aan ander gevangenes terwyl hy op sy stompies is, sal ernstige negatiewe gevolge op die beskuldigde hê,” het Annette Vergeer, ŉ proefbeampte en maatskaplike werker, getuig. “Dit sal slegs ŉ negatiewe impak hê en hom in gevaar stel. Dit sal hom nie help nie; dit sal hom breek.”
Vergeer het getuig dat Pistorius sal sukkel om te loop op die gladde sementvloere in ŉ gevangenis. Sy het gesê kondome is vrylik beskikbaar in gevangenisse en dat sodomie en verkragting algemeen in Suid-Afrika se oorvol tronke voorkom. “Een van die groot probleme is dat die gevangenis-omgewing nie bevorderlik is vir terapie nie. Sielkundige behandeling in die gevangenis sal negatief wees. Dit sal hom verder breek.”
Volgens Vergeer het gevangenisse nie die nodige fasiliteite om terapie te verskaf nie, aangesien navorsing wys dat 62% van gevangenes nie toegang het tot maatskaplike werkers nie. Vergeer het gesê korrektiewe toesig is ŉ streng vonnis en dat vonnisoplegging ŉ groot rol moet speel in die voorkoming van toekomstige misdade. “Daar word voorgestel dat die beskuldigde onder huisarres geplaas word vir die tydperk van die vonnis.”
Vergeer het gesê Pistorius dra ŉ “swaar las” vir die dood van sy vriendin Reeva Steenkamp en dat hy dié las vir die res van sy lewe sal dra. Sy het gesê die mediadekking van die saak dra by tot sy blootstelling. “Hy blyk nie so groot gevaar vir die samelewing te wees dat hy verwyder moet word nie. Die impak van die oorledene se dood was veel erger op hom,” het sy gesê.
Tronkstraf sal Oscar Pistorius “breek”…. maar met ‘n koël het hy Reeva gedood!! Die teendeel ‘n ou wat ‘n blik “bake beans” steel om te eet kry 5 jaar, hulle sê steel is steel punt. Nou waneer is moord ,moord?
PH Mackay · 5 jare gelede
Hy hoef hom mos nie te bekommer nie , die toilette daar” het nie deure nie .
Ag siestog. Boek hom dan by ‘n Spa in………………………..
Wens hierdie Oscar ding wil tot ‘n einde kom. Dit begin my nou grensloos irriteer.